ครับผมอยากจะถามว่าผมรู้สึกว่าในโพรงจมูกผมมันมีขี้มูกเยอะแต่พอจะแคะมันก็ไม่มีครับ และมันเกิดจากอะไรครับ
สวัสดีค่ะ อาการมีขี้มูกเยอะ รู้สึกคัดจมูกนั้นอาจจะเกิดจากการมีภูมิแพ้จมูก อาจมีอาการจาม คัดจมูกช่วงเช้าๆ หรือเมื่อต้องอยู่ในที่ที่มีฝุ่นควันเยอะๆ การมีเยื่อบุโพรงจมูกอักเสบจากการติดเชื้อไวรัส หรือมีภาวะโพรงไซนัสตรงจมูกอักเสบ การมีเนื้องอกหรือริดสีดวงจมูก เป็นต้นเบื้องต้นควรงดการสั่งน้ำมูกแรงๆ ถ้ามีน้ำมูกให้ค่อยๆใช้ผ้าเช็ดหรือบีบออกมาเบาๆได้ รับประทานยาลดอาการคัดจมูก หรือยาลดน้ำมูกได้ หากน้ำมูกมาก การล้างจมูกก็อาจจะช่วยบรรเทาอาการได้ ดื่มน้ำมากๆ พักผ่อนให้เพียงพอ หลีกเลี่ยงสถานที่มีฝุ่นควันมากควรไปพบแพทย์หากคัดจมูกมากจนหายใจไม่ออก มีน้ำมูกข้นเขียว ปวดหัว มีไข้ เจ็บคอ หรือมีเลือดออกผิดปกติทางจมูกร่วมด้วย